### Beslutning

Sagens behandling blev udsat i byrådets møde den 7. oktober 2020.

Offentlig fremlæggelse af forslag til lokalplan 1116, Trælasten, [adresse] 15-19 og 18-20 og Tillæg til kommuneplan nr. 65.

### Resumé

Forslag til lokalplan 1116 ligger inden for [adresse] og omfatter Silvans og Starks arealer ved [adresse] 15-19 og 18-20.

Lokalplanområdet ligger i et byomdannelsesområde og indgår i ”Udviklingsplanen for det nye brokvarter”.

Den private bygherre har anmodet om en lokalplan til blandet bolig og erhverv med udlæg til daginstitution og almene boliger.

Lokalplanen har således til formål at udmønte byomdannelsesområdet med tilvejebringelse af boliger og erhverv i en kompakt, bymæssig bebyggelse. Bebyggelsen er med udgangspunkt i bæredygtighed, fællesskaber og det faldende landskab ned mod [adresse] en del af ”det nye brokvarter”.

Der er udarbejdet forslag til kommuneplantillæg nr. 65. Tillægget sikrer et sammenhængende midtby-område med en omdannelse til blandet bolig og erhverv.

I forhøringen, afholdt fra 23/5 – 23/6 2019, indkom 13 høringssvar med primær fokus på trafik, bygningshøjder og udsigt, grønne områder og biodiversitet. Temaerne er indgået i den efterfølgende udarbejdelse af lokalplanforslaget.

Der er udarbejdet udkast til udbygningsaftale.

### Indstilling

Det indstilles,

At 1) forslag til lokalplan nr. 1116 godkendes til offentlig fremlæggelse,

At 2) forslag til Tillæg nr. 65 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse,

At 4) forslag til miljørapport godkendes til offentlig fremlæggelse,

At 5) bemærkninger fra den forudgående offentlige høring besvares, som det fremgår af indstillingens afsnit 5.8

### Sagens forløb

23-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 28-09-2020 Magistraten

Fremsendes til [adresse] med bemærkning, at Magistraten i mødet den 28. september 2020 anbefaler, at byrådet tiltræder Magistratsafdelingen for Teknik og Miljøs indstilling af 22. september 2020.

Der blev rejst en række spørgsmål, som ønskes belyst/drøftet i den videre proces:

* Andelen af almene boliger, hvorfor er det fastsat til 20%, og hvornår fastsættes det højere krav om 25%?
* Der ønskes kort over påtænkt placering af almene boliger
* Bør der arbejdes med en rækkefølgebestemmelse?
* Etagehøjden mod [adresse] og [adresse] ønskes drøftet/belyst
* Gaderummets kvalitet ønskes nærmere drøftet/belyst; er forholdet mellem relativt høje bygninger og smalle gader det rigtige?
* Bredden af fortovs- og cykelstiarealet på [adresse] og [adresse] ønskes belyst
* Børn og Unge har fortsat nogle uklarheder - hvordan sikres det, at legepladsen er indrettet med udgangspunkt i børnenes og i daginstitutionens behov? Handicap- og cykel-P i kældrene, kommer det til at fungere?

Rådmand Jimmy Olsen og Gundhild Olesen tog forbehold.

Borgmester Simon Kristensen deltog ikke i sagens behandling.

 07-10-2020 Aarhus Byråd
Sagens behandling blev udsat i byrådets møde den 7. oktober 2020.